Κοιλάδες του Μπουτάν

Οι κοιλάδες του Μπουτάν έχουν δημιουργηθεί στον ορεινό όγκο των Ιμαλαΐων από την διάβρωση του εδάφους που προκαλούν οι ποταμοί της χώρας τα οποία τροφοδοτούνται από το λιώσιμο του χιονιού και τις βροχές των μουσώνων. Καθώς το Μπουτάν είναι ορεινό μεσόγειο κράτος ευρισκόμενο στα ανατολικά των Ιμαλαΐων, το μεγαλύτερο μέρος του πληθυσμού είναι συγκεντρωμένο στις κοιλάδες και τις πεδινές περιοχές, που χωρίζονται από τις τραχιές νότιες περιοχές των Εσωτερικών Ιμαλαΐων.  Παρά τον εκσυγχρονισμό και την ανάπτυξη των μεταφορών στο Μπουτάν, συμπεριλαμβανομένου του συστήματος εθνικών οδών, το ταξίδι από τη μια κοιλάδα στην επόμενη παραμένει δύσκολη. Οι δυτικές κοιλάδες δεσμεύονται προς τα ανατολικά από τα Μαύρα Βουνά στο κέντρο του Μπουτάν, τα οποία αποτελούν ένα ορόσημο μεταξύ δύο μεγάλων ποτάμιων συστημάτων, τα Μο Τσχου (ποταμός Σανκός) και το Ντράνγμε Τσχου. Οι κεντρικές πεδιάδες διαχωρίζονται από τα ανατολικά με την οροσειρά Ντόνγκα. Οι πιο απομονωμένες κοιλάδες αποτέλεσαν κοιτίδα για την ανάπτυξη μικρών σε μέγεθος αλλά διαφορετικών πολιτιστικών και γλωσσικών ομάδων. 'Ως αποτέλεσμα αυτής της απομόνωσης, οι περισσότερες κοιλάδες έχουν τις δικές τους τοπικές προστάτιδες θεότητες. 

Σε όλη την ιστορία του Μπουτάν, οι κοιλάδες και οι πεδιάδες αποτέλεσαν αντικείμενο του πολιτικού ελέγχου. Κατά την εμφάνιση του Μπουτάν ως ανεξάρτητου κράτους στα μέσα του 17ου αιώνα, ο Σαμπντρούνγκ Νγκαουάνγκ Ναμγκιάλ κατέκτησε τις δυτικές κοιλάδες και κατασκεύασε φρούρια (ντζονγκ) για να αποκρούσει τις επιδρομές από το Θιβέτ. Ο υπολοχαγός του, Πένλοπ του Τρόνγκσα Μινγκγιούρ Τένπα, επιχείρησε να κατακτήσει τις κοιλάδες του κεντρικού και ανατολικού Μπουτάν για τη νέα θεοκρατική κυβέρνηση. Ως αποτέλεσμα, κάθε μεγάλη κοιλάδα περιέχει ένα φρούριο ντζονγκ.

Οι ξηρές, σαν πεδιάδα κοιλάδες του δυτικού και κεντρικού Μπουτάν τείνουν να είναι σχετικά πυκνοκατοικημένες και έντονα καλλιεργημένες. Οι υγρότερες ανατολικές κοιλάδες, ωστόσο, τείνουν να είναι πιο απότομες, με πιο στενές χαράδρες, με απομονωμένους οικισμούς σκαμμένους άμεσα σε βουνοπλαγιές.  Στις δυτικές περιοχές, οι κοιλάδες παράγουν κριθάρι, πατάτες, και γαλακτοκομικά στο βορρά, ενώ οι νότιες παράγουν μπανάνες, πορτοκάλια και ρύζι.

Κατάλογος κοιλάδων του Μπουτάν 
Παρακάτω υπάρχει ένας κατάλογος των κοιλάδων του Μπουτάν:

 Γ

 Κοιλάδα Γκανγκτέι, στην επαρχία Σάμτσε
 Κοιλάδα Γκάιλτσα (Γκιάτσα), στην επαρχία Μπουμθάνγκ

 Χ

 Κοιλάδα Χάα, στην επαρχία Χάα

 Λ

 Κοιλάδα Λούεντσε, στην επαρχία Λούντσε

 Μ

 Κοιλάδα Μονγκάρ (Σονγκάρ), στην επαρχία Μονγκάρ
Κοιλάδα Μπουμτελίνγκ, στις επαρχίες Λούντσε, Μονγκάρ και Τρασιγιανγκτσέ 
 Κοιλάδα Μπουμθάνγκ, στην επαρχία Μπουμθάνγκ

 Π

 Κοιλάδα Πάρο, στην Επαρχία Πάρο
 Κοιλάδα Φομπτζίκα (Γκάνγκτενγκ), στην Επαρχία Γουανγκντούε Φοντράνγκ
 Κοιλάδα Πουνάχα (Γουάνγκντι Πουνάχα), στις επαρχίες Πουνάχα και Γουανγκντούε Φοντράνγκ

 Σ

 Κοιλάδα Σινγκχάρ, στην επαρχία Ζεμγκάνγκ

 Τ

 Κοιλάδα Τανγκ, στην επαρχία Μπουμθάνγκ
Κοιλάδα Τζακάρ (Μπιακάρ), στην επαρχία Μπουμθάνγκ
 Κοιλάδα Θίμφου, στην επαρχία Θίμφου
 Κοιλάδα Τρασιγιανγκτσέ, στην επαρχία Τρασιγιανγκτσέ
 Κοιλάδα Τρόνγκσα (Τσόετσε), στην επαρχία Τρόνγκσα
Κοιλάδα Τσοεχόρ
 Κοιλάδα Τσούμπι, στα σύνορα με τη Κίνα
 Κοιλάδα Τσούνγκμπου, στην επαρχία Χάα

 Ο

 Επαρχία Ούρα, στην Επαρχία Μπουμθάνγκ

 Ζ

 Κοιλάδα Ζεμγκάνγκ, στην επαρχία Ζεμγκάνγκ

Δείτε επίσης 

 Βουνά του Μπουτάν

Παραπομπές 

Γεωγραφία του Μπουτάν